Henri Breuil
Store norske leksikon,Historie,Arkeologi,Arkeologer
Henri Breuil var en fransk etnolog, arkeolog og abbé. Han var en ledende skikkelse i studiet av europeisk og afrikansk paleolitikum (eldste steinalder).
Han var professor i forhistorisk etnografi ved Institut de paléontologie humaine i Paris fra 1910, og professor i forhistorie ved Collège de France fra 1929 til 1947. Breuils grunnleggende arbeid gjelder særlig inndelingen av de paleolittiske kulturgruppene og studiet av istidssteinalderens hulekunst i Sør-Frankrike og Nord-Spania. Les mer i Store norske leksikon arkeologi paleolittisk tid steinalderen